Jun 18,2017
జీఎస్‌టీతో కూడిన ఉత్పత్తులు: లెనోవొ
న్యూఢిల్లీ: ప్రముఖ హార్డ్‌వేర్‌, కంప్యూటర్‌ ఉపకరణాల తయారీ సంస్థ లెనోవొ సంస్థ తమ భవిష్యత్తు ఉత్పత్తులలో జీఎస్‌టీ అనుబంధ సొల్యూషన్స్‌ను అందిచనున్నట్టుగా ప్రకటించింది. సంస్థకు చెందిన అన్ని విభాగాల నోట్‌బుక్‌, డెస్క్‌టాప్‌ల్లో జీఎస్‌టీ సొల్యూషన్స్‌ను జతకూర్చి కొత్తగా ఆవిష్కరించినట్లు ప్రకటించింది. ఇంటెల్‌ కోర్‌ ప్రాసెసర్‌తో పాటు జీఎస్‌టీ అడ్వాంటేజ్‌తో కూడిన వ్యక్తిగత కంప్యూటర్లను రూ.19,999కే అందిస్తున్నట్లు లెనొవొ ఇండియా స్మాల్‌ అండ్‌ మీడియం బిజినెస్‌ డైరెక్టర్‌ పంకజ్‌ హర్జయి తెలిపారు. చిన్న వ్యాపారస్తులకు జీఎస్‌టీ లెక్కల కోసం ఈఆర్‌పీ, పీవోఎస్‌ సొల్యూషన్స్‌తో కూడిన కంప్యూటర్లను కూడా అందుబాటులోకి తెచ్చినట్టుగా ఆయన వివరించారు. సూక్ష్మ, చిన్న, మధ్యతరహార పరిశ్రమల వారి జీఎస్‌టీ అవసరాలను తీర్చేందుకు తమ ఉత్పత్తులు ఎంతగానో దోహదం పడతాయని ఆయన అన్నారు.
మీ స్నేహితులకు రికమెండ్ చెయ్యండి